Ստեփան Զորյանը հայ գրականության այն վարպետներից է, որ իր երկերում ներկայացնում է Հայաստանի բարդ իրադրությունը չորրորդ դարում («Պապ թագավորը», «Հայոց բերդը», «Վարազդատ») և՛ ավելի ուշ ժամանակներում ու իր ապրած տարիներին: Բծախնդիր ու պահանջկոտ Զորյանը բարձրացրել է հայ արձակի մշակույթը, ստեղծել ստեղծագործություններ, որոնք աչքի են ընկնում ձևի նորությամբ, սեղմ շարադրանքով, նուրբ վարպետությամբ: Նրա թարգմանությունները հայ թարգմանական արվեստի նշանավոր գործերից են: